123
Sabo-Pionjonañe
1 Ampiandraeko ama’o o masokoo,
ry Mpiambesatse an-dikerañe ao.
2 Hehe te manahake ty fañentean’ ondevo
ty fitàn-talè’e,
naho ty mason’ anak’ ampatañe
ty fitàn-drakemba’e,
ro iandràm-pihainon-tika
t’Iehovà Andrianañaharen-tika,
ampara’ te tretreze’e.
3 Ferenaiño zahay ry Iehovà,
tretrezo, fa loho natsafen-tsirìka.
4 Etsake ty fanivativà’ o mpiaiñ’
añoleñañeo o fiai’aio,
vaho ty inje’ o mpirengevokeo.