70
Ho a i Talè, Sabo’ i Davide Faniahiañe
1 Hahao iraho ry Andrianañahare,
Malisà hañolots’ ahy ry Iehovà.
2 Ehe ampimeñaro naho verevereo o mipay ty fiaiko;
hampibalihe’e mb’eo, vaho ho salareñe o falefale amy faràrekoio.
3 Hampipoliañe an-kameñarañe
ze manao ty hoe: Hý! Hý!
4 Ampirebehañe ze hene mipay Azo,
hifale ty ama’o;
le hitolom-panao ty hoe
o mpitea ty fandrombaha’oo:
Onjono t’i Andrianañahare.
5 Fe poie’e naho rarake iraho;
Malisà mb’amako ry Andrianañahare;
Ihe ro mpañolotse naho mpañaha ahy; taentaeno ry Iehovà.