110
Sabo’ i Davide
1 Hoe t’Iehovà amy Talèkoy:
Miambesara an-tañan-kavanako etoa,
ampara’ te anoeko atimpahe’o
o rafelahi’oo.
2 Hirahe’ Iehovà boak’e Tsiône ao
ty kobain-kaozara’o:
Mifehea añivon-drafelahi’o eo!
3 Hahimbañe ondati’oo amy andron-kaozara’oy,
ami’ty havolonahen-kamasiñañe;
boak’an-kovim-panjirik’ andro ao;
ama’o ty zono-katora’o.
4 Nifanta t’Iehovà, vaho tsy hilesa:
Mpisoroñe nainai’e irehe, ami’ty famosora’ i Melkizedeke.
5 I Tale am-pitàn-kavana’oy ty
handemoke mpanjaka
amy andron-kaviñera’ey.
6 Hizaka’e añivo’ o fifeheañeo ré,
le ho lipore’e lolo ty ao,
ho hotohotoe’e an-tane mienene
ty loha maro.
7 Hikama rano an-torahañe
añ’olon-dalañe eo re,
vaho hampiandrae’e ty añ’ambone’e.