87
Sabo’ o Ana’ i Korao, Arahen-titike
1 Amo vohitse miavakeo o faha’eo;
2 Kokoa’ Iehovà mandikoatse ze hene
kiboho’ Iakobe o lalam-bein-Tsiôneo.
3 Raha fanjaka ty saontsieñe ty ama’o,
ry rovan’Añahareo : Selà
4 Ho talilieko i *Rahabe naho i Bavele o mahafohiñe Ahikoo;
heheke ty Pilistý, naho i Tsore,
miharo amy Kose;
Nisamak’ añe ty raike toy.
5 Fe ho volañeñe ty hoe e Tsiône ao :
Intoy naho intia ro toly ama’e ao,
i Andindimoneñey
ty mañoreñ’ aze.
6 Hañiake t’Iehovà,
ho volilie’e ondatio:
Nisamak’ ao toy. Selà
7 Aa le hanao ty hoe o misaboo
naho o mitsolio,
hene ama’o o fandoparakoo.
* 87:4 Mitsraime izay