24
Sabo’ i Davide
1 A Iehovà ty tane toy naho ty halifora’e, ty voatse toy,
naho o mpimoneñe ama’eo;
2 Fa najado’e ambone’ o riakeo,
vaho naore’e am-pisorotombahañe eo.
3 Ia ty hahafitroatse
mb’am-bohi’ Iehovà ey?
Ia ty hijohañe an-toe’e miavake ao?
4 Ty amam-pitàñe malio
naho amañ’arofo ki’e,
tsy mañonjoñe ty fiai’e
mb’ami’ty tsy vente’e,
vaho tsy mifanta am-pamañahiañe.
5 Handrambe fitahiañe am’ Iehovà re,
naho havantañañe amy Andrianañaharem-pandrombahañe azey.
6 Izay ty tarira’ o mipay Azeo,
ie mitsoeke ty lahara’o—
Iakobe ‘nio. Selà
7 Ampiandrao o loha’ areoo, ry lalambey! Miongaha, ry lalañe haehaeo!
Hiziliha’ i Mpanjaka rengeñey.
8 Ia i Mpanjaka rengeñey?
Iehovà maozatse naho fatratse,
Iehovà Lahifihatiy.
9 Ampiandrao o loha’ areoo,
ry lalambey !
Eka, miongaha, ry lalañe haehaeo!
Hiziliha’ i Mpanjaka rengeñey.
10 Ia i Mpanjaka rengeñey?
Iehovà’ i Màroy,
Ie ty Mpanjaka rengeñe. Selà